CELEX: 62017CN0308
Language: el
Date: 2017-05-29 00:00:00
Title: Υπόθεση C-308/17: Αίτηση προδικαστικής αποφάσεως την οποία υπέβαλε το Oberster Gerichtshof (Αυστρία) στις 29 Μαΐου 2017 — Hellenische Republik κατά Leo Kuhn

28.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 283/22
            
         Αίτηση προδικαστικής αποφάσεως την οποία υπέβαλε το Oberster Gerichtshof (Αυστρία) στις 29 Μαΐου 2017 — Hellenische Republik κατά Leo Kuhn
   (Υπόθεση C-308/17)
   (2017/C 283/30)
   Γλώσσα διαδικασίας: η γερμανική
   
      Αιτούν δικαστήριο
   
   Oberster Gerichtshof
   
      Διάδικοι στην υπόθεση της κύριας δίκης
   
   
      Αναιρεσείουσα: Hellenische Republik
   
      Αναιρεσίβλητος: Leo Kuhn
   
      Προδικαστικά ερωτήματα
   
   Έχει το άρθρο 7, σημείο 1, στοιχείο αʹ, του κανονισμού (EE) 1215/2012 (1) την έννοια ότι:
   
               1.
            
            
               O τόπος εκπληρώσεως της παροχής κατά τη διάταξη αυτή καθορίζεται από την αρχική σύμβαση ακόμη και στην περίπτωση πολλαπλής συμβατικής μεταβιβάσεως της απαιτήσεως, όπως εν προκειμένω;
            
         
               2.
            
            
               O πραγματικός τόπος εκπληρώσεως, σε περίπτωση αξιώσεως που αφορά την τήρηση των όρων κρατικού ομολόγου, όπως εν προκειμένω του ομολόγου που εξέδωσε το Ελληνικό Δημόσιο, ή, σε περίπτωση αξιώσεως αποζημιώσεως λόγω μη τηρήσεως των όρων αυτών, καθορίζεται και με την καταβολή των τόκων του εν λόγω κρατικού ομολόγου στον τηρούμενο στην ημεδαπή λογαριασμό κινητών αξιών του δικαιούχου;
            
         
               3.
            
            
               O διά της αρχικής συμβάσεως καθορισμός ενός νόμιμου τόπου εκπληρώσεως της παροχής κατά την έννοια του άρθρου 7, σημείο 1, στοιχείο αʹ, του κανονισμού, εμποδίζει τον καθορισμό –επιπλέον– τόπου εκπληρώσεως κατά την έννοια της εν λόγω διατάξεως βάσει της μεταγενέστερης πραγματικής εκτελέσεως της συμβάσεως;
            
         
      (1)  Κανονισμός (ΕΕ) 1215/2012 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (EE L 351, σ. 1).